Katja Nyberg

Katja Johanna Alice NYBERG (naskiĝis la 24-an de aŭgusto 1979) estas Finnlando-devena norvega manpilkisto, nuntempe emerita. Ŝi inter la jaroj 2001 kaj 2008 ludis 99 ludojn por la norvega virina nacia teamo de manpilkado kaj entute sukcesis pri 321 goloj kadre de la nacia teamo.

Katja Nyberg akiris norvegan civitanecon la 16an de januaro 2001 kaj debutis kun la nacia teamo la 23-an de marto 2001 kontraŭ la franca virina nacia teamo de manpilkado. Ŝi ne rajtis ludi por la norvega teamo en oficialaj turniroj ĝis 2002 ĉar ŝi konkuris ĉe la kvalifikado por la Junula Monda Ĉampionado en 1999 por Finnlando.

Ŝia unua grava konkurso kiel norvega ludanto estis la Eŭropa Ĉampionado en 2002, kie Norvegio ricevis arĝentan medalon. Ŝi poste ricevis oran medalon kun la teamo en la Eŭropa Ĉampionado en 2004 kaj 2006.

Nyberg maltrafis la Mondan Ĉampionecon en 2005 pro la ŝultrotraŭmo, kiun ŝi suferis en Ljubljano, sed ŝi estis kun la teamo du jarojn poste, kiam Norvegio gajnis la arĝentan medalon ĉe la Monda Ĉampionado en Francio en 2007. Ŝi ankaŭ estis elektita kiel la Plej Valora Ludanto de la turniro. Krom ĉi tiu individua rekono, unu el ŝiaj plej grandaj atingoj kun la nacia teamo ĝis nun estis gajni la oran medalon ĉe la Somera Olimpiko 2008 en Pekino.

 Privata vivo 
Inter 2005 kaj 2010, ŝi estis malferme en amrilato kun la teama kolegino Gro Hammerseng, kiu ekde 2013 ekhavis la nomon Gro Hammerseng-Edin. Tiel almenaŭ ekde tiam ŝi publike jesas esti lesba, do konsideras sin samseksemulino.

kategorio:Finnaj sportistoj
kategorio:Norvegaj manpilkistoj
Kategorio:Svedlingvaj finnlandanoj
Kategorio:GLAT-sportistoj